CELEX: 32010D0731
Language: lv
Date: 2010-11-30 00:00:00
Title: 2010/731/ES: Komisijas Lēmums ( 2010. gada 30. novembris ) par anketu, kas jāizmanto, ziņojot par to, kā tiek īstenota Eiropas Parlamenta un Padomes Direktīva 2000/76/EK par atkritumu sadedzināšanu (izziņots ar dokumenta numuru C(2010) 8279)  Dokuments attiecas uz EEZ

1.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 315/38
            
         KOMISIJAS LĒMUMS
   (2010. gada 30. novembris)
   par anketu, kas jāizmanto, ziņojot par to, kā tiek īstenota Eiropas Parlamenta un Padomes Direktīva 2000/76/EK par atkritumu sadedzināšanu
   (izziņots ar dokumenta numuru C(2010) 8279)
   (Dokuments attiecas uz EEZ)
   (2010/731/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 4. decembra Direktīvu 2000/76/EK par atkritumu sadedzināšanu (1) un jo īpaši tās 15. pantu,
   tā kā:
   
               (1)
            
            
               Pirmo anketu, kas jāizmanto, ziņojot par to, kā tiek īstenota Direktīva 2000/76/EK par atkritumu sadedzināšanu, ieviesa ar Komisijas Lēmumu 2006/329/EK (2). Minētā anketa attiecas uz ziņojuma laikposmu no 2006. gada līdz 2008. gadam ieskaitot.
            
         
               (2)
            
            
               Ņemot vērā pieredzi, kas gūta Direktīvas 2000/76/EK īstenošanā un pirmās anketas izmantošanā, ir jāievieš jauna anketa laikposmam no 2009. gada līdz 2011. gadam. Skaidrības labad ir jāatceļ Lēmums 2006/329/EK.
            
         
               (3)
            
            
               Šajā lēmumā paredzētie pasākumi atbilst atzinumam, ko sniegusi komiteja, kura izveidota saskaņā ar 6. pantu Padomes 1991. gada 23. decembra Direktīvā 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas vidi (3),
            
         IR PIEŅĒMUSI ŠO LĒMUMU.
   1. pants
   1.   Dalībvalstis izmanto pielikumā doto anketu, lai ziņotu par Direktīvas 2000/76/EK īstenošanu.
   2.   Ziņojumi, kas jāiesniedz, aptver laikposmu no 2009. gada 1. janvāra līdz 2011. gada 31. decembrim.
   2. pants
   Lēmumu 2006/329/EK atceļ.
   3. pants
   Šis lēmums ir adresēts dalībvalstīm.
   
      Briselē, 2010. gada 30. novembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 332, 28.12.2000., 91. lpp.
   
      (2)  OV L 121, 6.5.2006., 38. lpp.
   
      (3)  OV L 377, 31.12.1991., 48. lpp.
   
      PIELIKUMS
      
         ANKETA PAR TO, KĀ ĪSTENOTA EIROPAS PARLAMENTA UN PADOMES DIREKTĪVA 2000/76/EK PAR ATKRITUMU SADEDZINĀŠANU
      
      
         Vispārīgas piezīmes
      
      Šī otrā anketa saskaņā ar Direktīvu 2000/76/EK attiecas uz laikposmu no 2009. gada līdz 2011. gadam. Ņemot vērā direktīvas īstenošanā gūto pieredzi un informāciju, kas jau iegūta ar pirmo anketu, šajā anketā uzmanība pievērsta izmaiņām un panākumiem, ko dalībvalstis guvušas direktīvas faktiskā īstenošanā.
      Šī anketa nemaina lielāko daļu no Lēmumā 2006/329/EK ietvertajiem aspektiem, lai nodrošinātu nepārtrauktību un ļautu veikt tiešus salīdzinājumus ar iepriekšējām atbildēm. Tajos gadījumos, kad jautājumi ir tādi paši kā iepriekšējās anketās, var vienkārši sniegt norādi uz iepriekšējām anketām, ja situācija nav mainījusies. Ja ir bijušas izmaiņas, tās jāapraksta jaunā atbildē.
      Tāpat kā attiecībā uz pirmo anketu Komisija paredz izmantot ReportNet platformu (vai attiecīgā gadījumā tās aizstājēju), lai dalībvalstīm ļautu piekļūt elektroniskās ziņošanas instrumentam, kas pamatojos uz šo anketu. Attiecīgi Komisija stingri iesaka to izmantot ziņošanas prasības izpildei, lai samazinātu slogu un racionalizētu atbilžu analīzi.
      1.   Iekārtu un atļauju skaits
      
                  1.1.
               
               
                  Norādiet šādu informāciju par iekārtu skaitu (atsevišķi norādot sadedzināšanas un līdzsadedzināšanas iekārtas), uz kurām attiecas Direktīvas 2000/76/EK darbības joma, kā arī par to atļaujām un atļauto jaudu:
                  
                              a)
                           
                           
                              iekārtu skaits;
                           
                        
                              b)
                           
                           
                              atļauju skaits, kas izdotas saskaņā ar 4. panta 1. punktu;
                           
                        
                              c)
                           
                           
                              iekārtu skaits, kas reģenerē sadedzināšanas procesā saražoto siltumu;
                           
                        
                              d)
                           
                           
                              kopējā atļautā atkritumu caurlaides jauda (tonnas/gadā) (pēc izvēles).
                           
                        
            
                  1.2.
               
               
                  Sniedziet sarakstu ar visām iekārtām, uz kurām attiecas Direktīvas 2000/76/EK darbības joma, norādot šādu informāciju par tām iekārtām, kuru jauda ir lielāka par 2 t/h:
                  
                              a)
                           
                           
                              vai tā ir sadedzināšanas vai līdzsadedzināšanas iekārta; ja tā ir līdzsadedzināšanas iekārta, norādiet iekārtas tipu (cementa krāsns, dedzināšanas iekārta, citas rūpnieciskas iekārtas, kas nav ietvertas Direktīvas 2000/76/EK II pielikuma II.1. vai II.2. daļā);
                           
                        
                              b)
                           
                           
                              attiecībā uz sadzīves atkritumu sadedzināšanas iekārtām, kuras veic reģenerācijas darbības, kas iekļautas II pielikuma R1. punktā Eiropas Parlamenta un Padomes Direktīvā 2008/98/EK par atkritumiem un par dažu direktīvu atcelšanu (1); iekārtas energoefektivitāte, kas aprēķināta, izmantojot Direktīvas 2008/98/EK II pielikuma R1. punkta zemsvītras piezīmē doto formulu.
                           
                        
            2.   Aprakstiet problēmas ar 3. pantā dotajām definīcijām, kas atklātas, īstenojot Direktīvu 2000/76/EK. Sniedziet specifisku informāciju par katru definīciju, saistībā ar kuru ir atklātas problēmas.
      3.   Vai kādām mobilām iekārtām ir izsniegtas atļaujas saskaņā ar Direktīvu 2000/76/EK?
      4.   Norādiet līdzsadedzināto atkritumu kategorijas, iedalot pēc līdzsadedzināšanas iekārtas tipa (cementa krāsns, dedzināšanas iekārta, citas rūpnieciskas iekārtas, kas nav ietvertas II pielikuma II.1. vai II.2. daļā).
      Norādiet Eiropas Atkritumu kataloga kodus (pēc izvēles).
      Norādiet atļauto jaudu, kas piešķirta attiecībā uz līdzsadedzināšanu šajās iekārtās (pēc izvēles).
      5.   Uz cik daudzām līdzsadedzināšanas iekārtām attiecas emisiju robežvērtības, kas sniegtas Direktīvas 2000/76/EK V pielikumā (t. i., kur tiek veikta neapstrādātu sadzīves atkritumu līdzsadedzināšana vai vairāk nekā 40 % ražotā siltuma rodas no bīstamo atkritumu sadedzināšanas)?
      6.   Kādi noteikumi ir paredzēti atļauju piešķiršanas procedūrā attiecībā uz:
      
                  a)
               
               
                  to bīstamo atkritumu daudzumu un kategoriju noteikšanu, kurus var apstrādāt;
               
            
                  b)
               
               
                  un minimālajām un maksimālajām apstrādāšanai paredzēto bīstamo atkritumu plūsmām;
               
            
                  c)
               
               
                  atļauto bīstamo atkritumu siltumietilpības diapazonu;
               
            
                  d)
               
               
                  ierobežojumiem attiecībā uz piesārņotāju koncentrāciju, piemēram, PHB, pentahlorfenols, hlors, fluors, sērs, smagie metāli?
               
            7.   Kurus atkritumus uzskata par “nepiemērotiem” reprezentatīvu paraugu ņemšanai?
      8.   Attiecībā uz dūmgāzu ekspozīcijas laiku un temperatūru, kā tas noteikts Direktīvas 2000/76/EK 6. panta 1. un 2. punktā, vai saskaņā ar 6. panta 4. punktu ir piešķirtas atļaujas, lai atkāptos no ekspluatācijas noteikumiem? Ja atbilde ir “jā”, norādiet šādas ziņas:
      
                  a)
               
               
                  cik atļauju ir piešķirtas;
               
            
                  b)
               
               
                  ja šāda informācija ir pieejama, aprakstiet pamatojumu izņēmuma(-u) piešķiršanai vairākos reprezentatīvos gadījumos, kā arī šādu informāciju:
                  
                              i)
                           
                           
                              iekārtas jauda;
                           
                        
                              ii)
                           
                           
                              vai izņēmums attiecas uz “esošu iekārtu”, kā norādīts 3. panta 6. punktā, vai jaunu iekārtu;
                           
                        
                              iii)
                           
                           
                              sadedzināmo atkritumu veids;
                           
                        
                              iv)
                           
                           
                              kā tiek nodrošināts, ka radušos atlikumu daudzums un organisko piesārņotāju saturs šajos atlikumos nepārsniedz daudzumus, kādi rastos iekārtā, uz kuru nav attiecināts izņēmums;
                           
                        
                              v)
                           
                           
                              ekspluatācijas noteikumi, kas aprakstīti atļaujā;
                           
                        
                              vi)
                           
                           
                              emisiju robežvērtības, kas jāsasniedz katrai iekārtai.
                           
                        
            9.   Attiecībā uz sadedzināšanas iekārtām, kādi pasākumi tiek veikti (papildus ziņojumam, kas ir jāsniedz saskaņā ar 12. panta 2. punktu, ja tādi ir), lai nodrošinātu, ka iekārtas tiek projektētas, aprīkotas, uzbūvētas un ekspluatētas tā, lai emisiju robežvērtības, kas noteiktas Direktīvas 2000/76/EK V pielikumā, netiek pārsniegtas?
      10.   Attiecībā uz līdzsadedzināšanas iekārtām, kādi pasākumi tiek veikti (papildus ziņojumam, kas ir jāsniedz saskaņā ar 12. panta 2. punktu, ja tādi ir), lai nodrošinātu, ka iekārtas tiek projektētas, aprīkotas, uzbūvētas un ekspluatētas tā, lai emisiju robežvērtības, kas noteiktas Direktīvas 2000/76/EK II pielikumā, netiek pārsniegtas?
      11.   Vai cementa krāsnīm, kurās līdzsadedzina atkritumus, atbilstoši II pielikuma II.1. daļai ir atļauti izņēmumi par NOx, putekļu, SO2 vai kopējā organiskā oglekļa satura emisiju robežvērtībām? Ja atbilde ir “jā”, norādiet šādas ziņas:
      
                  a)
               
               
                  cik izņēmumu ir piešķirti;
               
            
                  b)
               
               
                  ja šāda informācija ir pieejama, lūdzu, aprakstiet pamatojumu izņēmuma(-u) piešķiršanai katrā reprezentatīvā gadījumā, kā arī ietveriet šādu informāciju:
                  
                              i)
                           
                           
                              iekārtas jauda;
                           
                        
                              ii)
                           
                           
                              vai izņēmums attiecas uz esošu iekārtu vai uz jaunu iekārtu (ņemot vērā Direktīvas 2000/76/EK 20. panta 3. punktu);
                           
                        
                              iii)
                           
                           
                              līdzsadedzināto atkritumu veidu;
                           
                        
                              iv)
                           
                           
                              emisiju robežvērtības, kas jāsasniedz katrai iekārtai;
                           
                        
                              v)
                           
                           
                              ekspluatācijas noteikumi, kas aprakstīti atļaujā.
                           
                        
            12.   Vai izmešiem gaisā no sadedzināšanas un līdzsadedzināšanas iekārtām ir noteiktas robežvērtības atšķirīgas no tām, kas dotas II vai V pielikumā? Ja atbilde ir “jā” un ja šāda informācija ir pieejama, lūdzu, norādiet:
      
                  a)
               
               
                  iekārtas, uz kurām tās attiecas, proti, sadedzināšanas un līdzsadedzināšanas iekārtas; ja tās ir līdzsadedzināšanas iekārtas, norādiet iekārtas tipu;
               
            
                  b)
               
               
                  vai šīs iekārtas ir “jaunas” vai “esošas”;
               
            
                  c)
               
               
                  piesārņotājus, kuriem tiek piemērotas robežvērtības, un noteiktās robežvērtības;
               
            
                  d)
               
               
                  kāpēc šīs robežvērtības tiek piemērotas;
               
            
                  e)
               
               
                  emisiju monitoringa režīms šiem piesārņotājiem (nepārtraukti vai ar pārtraukumiem, un, ja ar pārtraukumiem, norādiet, cik bieži).
               
            13.   Attiecībā uz piesārņotājiem, kas uzskaitīti Direktīvas 2000/76/EK IV pielikumā, kā nosaka emisiju robežvērtības attiecībā uz notekūdeņu novadīšanu ūdens vidē no dūmgāzu attīrīšanas iekārtām? Norādiet tos gadījumus, kad emisiju robežvērtības šiem piesārņotājiem atšķiras no IV pielikumā dotajām robežvērtībām.
      14.   Ja emisiju robežvērtības ir noteiktas attiecībā uz piesārņotājiem, kurus novada ūdens vidē, papildus IV pielikumā minētajiem piesārņotājiem, norādiet šādas ziņas:
      
                  a)
               
               
                  uz kādām iekārtām tās attiecas (t. i., sadedzināšanas vai līdzsadedzināšanas iekārtām, “jaunām” vai “esošām”);
               
            
                  b)
               
               
                  uz kādiem piesārņotājiem tās attiecas un kādas ir noteiktās robežvērtības;
               
            
                  c)
               
               
                  kāpēc šīs robežvērtības tiek piemērotas.
               
            15.   Kādi ekspluatācijas kontroles parametri (Ph, temperatūra, plūsmas ātrums utt.) ir noteikti atļaujas piešķiršanas procesā attiecībā uz notekūdeņu novadīšanu?
      16.   Kādi noteikumi ir izstrādāti, lai nodrošinātu augsnes, virszemes ūdeņu vai gruntsūdeņu aizsardzību saskaņā ar 8. panta 7. punktu?
      17.   Kādus kritērijus izmanto, lai nodrošinātu, ka glabāšanas jauda ir adekvāta ūdeņiem, kas nepieciešamības gadījumā jāpārbauda un jāapstrādā pirms novadīšanas?
      18.   Kādi noteikumi kopumā ir izstrādāti, lai samazinātu no sadedzināšanas vai līdzsadedzināšanas iekārtām radušos atlikumu daudzumu un bīstamību?
      19.   Vai atļaujas prasības attiecībā uz gaisa piesārņotāju mērījumiem un procesa darbības rādītājiem ir identiskas tām, kas noteiktas 11. panta 2. punktā? Jā tā nav, sniedziet informāciju, sīkāk norādot:
      
                  a)
               
               
                  iemeslus atkāpei no 11. panta 2. punkta, atsaucoties uz iespējām piemērot izņēmumus, kas minētas 11. panta 4. līdz 7. punktā;
               
            
                  b)
               
               
                  attiecīgo piesārņotāju vai parametru un noteikto mērījuma prasību.
               
            20.   Vai atļaujas prasības attiecībā uz ūdens piesārņotāju mērījumiem ir identiskas tām, kas noteiktas 11. panta 14. līdz 15. punktā? Jā tā nav, sniedziet informāciju, sīkāk norādot:
      
                  a)
               
               
                  iemeslus atkāpei no 11. panta 14. līdz 15. punktam;
               
            
                  b)
               
               
                  attiecīgos piesārņotāju/parametru un mērījuma prasību.
               
            21.   Kādi noteikumi ir paredzēti atļauju piešķiršanas procesā, lai nodrošinātu atbilstību šādiem noteikumiem attiecībā uz emisijām gaisā:
      
                  a)
               
               
                  11. panta 8. punkts;
               
            
                  b)
               
               
                  11. panta 9. punkts;
               
            
                  c)
               
               
                  11. panta 11. punkts;
               
            
                  d)
               
               
                  11. panta 12. punkts;
               
            
                  e)
               
               
                  11. panta 10. punktā noteiktais atbilstības režīms.
               
            22.   Kādi noteikumi ir paredzēti atļauju piešķiršanas procesā, lai nodrošinātu atbilstību šādiem noteikumiem attiecībā uz emisijām ūdenī:
      
                  a)
               
               
                  11. panta 9. punkts;
               
            
                  b)
               
               
                  11. panta 16. punktā noteiktais atbilstības režīms.
               
            23.   Aprakstiet, kādi oficiāli norādījumi ir izstrādāti attiecībā uz informāciju par apstiprināto diennakts vidējo emisiju daudzumu (11. panta 11. punkts)? Ja iespējams, norādiet tīmekļa saiti.
      24.   Kādas ir procedūras, lai informētu kompetento iestādi gadījumā, ja emisiju robežvērtības tiek pārsniegtas?
      25.   Kādi pasākumi veikti, lai nodrošinātu sabiedrības dalību atļauju izsniegšanas procesā (jaunu un/vai atjauninātu atļauju)? Sniedziet sīkāku informāciju vismaz par šādiem aspektiem:
      
                  a)
               
               
                  kura iestāde atļaujas pieteikumu ir darījusi publiski pieejamu;
               
            
                  b)
               
               
                  laikposmu, kurā sabiedrība var izteikt piezīmes;
               
            
                  c)
               
               
                  kura iestāde galīgo lēmumu ir darījusi pieejamu.
               
            26.   Attiecībā uz informācijas pieejamību atļauju izsniegšanas procesā:
      
                  a)
               
               
                  vai ir kāda ar vides aspektiem saistīta informācija, kas nav publiski/daļēji pieejama, attiecībā uz pieteikumiem, lēmumu pieņemšanas procesu un tam sekojošo atļaujas izsniegšanu? Ja atbilde ir “jā”, norādiet, kāda informācija;
               
            
                  b)
               
               
                  ja šāda informācija ir pieejama/daļēji pieejama, norādiet, vai šīs informācija ir pieejama bez maksas, un, ja nav pieejama bez maksas, norādiet noteikto maksu un to, kādos apstākļos šo maksu piemēro.
               
            27.   Attiecībā uz sadedzināšanas iekārtām un līdzsadedzināšanas iekārtām ar nominālo jaudu 2 t/h vai vairāk – kādi noteikumi ir izstrādāti, lai pieprasītu operatoram iesniegt gada ziņojumu par iekārtas darbību un uzraudzīšanu kompetentajai iestādei?
      28.   Ja tiek sniegts gada ziņojums, norādiet šādu informāciju:
      
                  a)
               
               
                  kāda informācija tajā ir sniegta;
               
            
                  b)
               
               
                  kā sabiedrība var piekļūt šim ziņojumam.
               
            29.   Attiecībā uz sadedzināšanas vai līdzsadedzināšanas iekārtām ar nominālo jaudu mazāk nekā 2 t/h – kā par šādām iekārtām informē sabiedrību?
      30.   Kādi noteikumi ir iekļauti atļaujā, lai kontrolētu sadedzināšanas vai līdzsadedzināšanas iekārtas ekspluatāciju ārkārtas apstākļos (t. i., attīrīšanas ierīču vai monitoringa iekārtu dīkstāvju, darbības traucējumu vai bojājumu dēļ)?
      31.   Attiecībā uz sadedzināšanas un līdzsadedzināšanas procesiem – kāds ir maksimāli pieļaujamais ekspluatācijas laiks ārkārtas apstākļos, pirms iekārtu darbība ir jāpārtrauc:
      
                  a)
               
               
                  maksimālais pieļaujamais ekspluatācijas laiks ar emisiju robežvērtību pārsniegumu;
               
            
                  b)
               
               
                  gada maksimālais kumulatīvais periods, kurā tiek pārsniegtas emisiju robežvērtības.
               
            32.   Jebkādas citas piezīmes.
      
         (1)  OV L 312, 22.11.2008., 3. lpp.